หุ้นแบงก์ยังแรงโรดโชว์ช่วยส่งธนชาตมีข่าวดี
หุ้นธนาคารขยับขึ้นตามแรงซื้อจากโรดโชว์ เตือนราคาไม่ถูกแล้ว ขายทำกำไรบ้าง
21 มี.ค. 2555

หุ้นธนาคารขยับขึ้นตามแรงซื้อจากโรดโชว์ เตือนราคาไม่ถูกแล้ว ขายทำกำไรบ้าง
นักลงทุนยังให้ความสนใจซื้อหุ้นในกลุ่มธนาคารพาณิชย์ต่อเนื่อง ส่งผลให้ราคาหุ้นธนาคารไทยพาณิชย์ (SCB) บวก 2 บาท ปิดที่ 150.50 บาท และบริษัท ทุนธนชาต (TCAP) พุ่งแรง 1.50 บาท ปิดที่ 31.50 บาท ท่ามกลางมูลค่าการซื้อขายหนาแน่นถึง 1,608 ล้านบาท 
มาร์เก็ตติง กล่าวว่า หุ้นธนาคารยังคงได้รับความสนใจในช่วงนี้ เนื่องจากธนาคารอยู่ระหว่างการนำเสนอข้อมูล (โรดโชว์) ยังต่างประเทศ ขณะนี้ผู้บริหารธนาคารกรุงเทพ (BBL) ธนาคารไทยพาณิชย์ โรดโชว์ที่ฮ่องกงกับเครดิตสวิส
นอกจากนี้ ยังมีบริษัทอื่นๆ ร่วมไปโรดโชว์ด้วย อาทิ บริษัท เจริญโภคภัณฑ์อาหาร (CPF) บริษัท อินโดรามา เวนเจอร์ส (IVL) และกลุ่ม ปตท. (PTT)
สำหรับ CLSA ให้น้ำหนักกลุ่มธนาคารพาณิชย์เท่ากับตลาด แต่ยังคงให้ซื้อหุ้น BBL ธนาคารกสิกรไทย (KBANK) และธนาคารกรุงไทย (KTB)
ขณะที่โบรกเกอร์ไทยหลายแห่งเริ่มแนะนำให้ขายทำกำไรหุ้นธนาคารออกมาบ้าง หลังเห็นว่าราคาเริ่มไม่ถูกแล้ว 
อย่างไรก็ตาม บริษัทหลักทรัพย์เมย์แบงก์ กิมเอ็ง ได้แนะนำให้ “ซื้อ” หุ้น TCAP ให้ราคาเหมาะสมที่ 34 บาท เพราะจะรับรู้กำไรจากการชำระคืนหนี้ของบริษัท พอร์ทัลเน็ท ราว 300-325 ล้านบาท ในไตรมาส 2 นี้ และสินเชื่อเช่าซื้อดีขึ้นจากงานมอเตอร์โชว์